sasicodes/solvari-1 huggingface dataset:
அதாவது என்னதான் கிள்ளுக்கீரையாக நினைத்து விளையாடினாலும் கூட்டமைப்பானது தமிழரின் ஏக பிரதிநிதிகள் என்ற நிலையைவிட்டு மாறப்போவதில்லை கூட்டமைப்பும் எதிர்த்துநின்று வாதாடப்போவதில்லை என்பதே வெளிப்படை உண்மை.
சமூக சுகாதார உதவித் திட்டத்தில் சாஸ் பங்கேற்றிருந்த பத்து ஆக்செஸ் மருந்தகங்களை சுகாதார அமைச்சு அத்திட்டத்தில் இருந்து தற்காலிகமாக நீக்கியுள்ளது.
அதாவது நோயாளிகள் வருகை அல்லது நீண்டகால சிகிச்சை குறித்து அந்த மருந்தகங்கள் தாக்கல் செய்து இருந்த விண்ணப்பங்களுடன் போதிய ஆதாரங்கள் இணைக்கப்படவில்லை.
தீபாவளியை முன்னிட்டு லிட்டில் இந்தியா வண்ண விளக்குகளால் அலங்கரிக்கப்பட்டுள்ள வேளை யில் பேருந்துகள் ரயில்கள் ரயில் நிலையங்கள் பூன் லே ஒருங் கிணைந்த போக்குவரத்து நடுவம் போன்றவற்றிலும் செய்யப்பட்டுள்ள தீபாவளிக் கருப்பொருளை ஒட்டிய அலங்காரங்கள் கொண்டாட்ட உணர்வைக் கூட்டியுள்ளன.
லிட்டில் இந்தியா கடைக் காரர்கள் மரபுடைமைச் சங்கம் நிலப் போக்குவரத்து ஆணையம் எஸ்பிஎஸ் டிரான்சிட் ஆகியவை இணைந்து இந்த ஏற்பாட்டைச் செய்துள்ளன.
பல்லாயிரக்கணக்கான பக்தர் களுக்கு அன்னதானம் வழங்குவது இந்து கோயில்களின் சிறப்பாகும் என்றும் அது அவர்களின் கலா சாரத்தில் ஊறிய ஒன்றாக விளங்கு கிறது என்றும் கல்வி அமைச்சர் ஓங் யி காங் தெரிவித்துள்ளார்.
சிராங்கூன் சாலையில் அமைந் திருக்கும் ஸ்ரீ ஸ்ரீநிவாசப் பெருமாள் கோயிலில் நேற்று நடந்த புரட்டாசி விழாவில் கலந்துகொண்ட அமைச்சர் இவ்வாறு தெரிவித்தார்.
முதுமை அல்லது நோய்வாய்ப்பட்டிருத்தல் குடும்பத்தினரின் ஆதரவுக் குறைவு போன்றவற்றால் வேலைக் குச் செல்ல முடியாத மூத்த குடி மக்களின் எண்ணிக்கை கூடி இருப்பதே இதற்குக் காரணம் எனத் தெரிவிக்கப்பட்டது.
உயர் வருவாய் ஈட்டும் நிபுணர்கள் மேலாளர்கள் நிர்வாகிகள் ஆகியோரையும் உள்ளடக்கும் வகையில் வேலைவாய்ப்புச் சட்டத்தில் முக்கிய மாற்றங்கள் செய்யப்படவுள்ளன.
இதைத் தொடர்ந்து இந்தப் பிரிவைச் சேர்ந்தோருக்கு குறைந் தபட்ச ஆண்டு விடுப்பு நாட்கள் சம்பளத்துடன் கூடிய மருத்துவ விடுப்பு மருத்துவமனை விடுப்பு தவறாக வேலைநீக்கம் செய்யப் பட்டதற்கான இழப்பீடு போன்ற அனுகூலங்களை இவர்கள் பெற முடியும்.
சிங்கப்பூரில் ஸ்டாண்டர்ட் சார்ட் டர்ட் வங்கியிலிருந்து கிட்டத்தட்ட அரை மில்லியன் வெள்ளியை அச்சுறுத்திப் பறிக்க முயன்றதாக இந்திய நாட்டவர் ஒருவர் மீது நேற்று குற்றம் சுமத்தப்பட்டது.
அடுத்த ஆண்டில் தொடங்கப் படும் தாம்சன்ஈஸ்ட் கோஸ்ட் எம்ஆர்டி சேவை திட்டத்தின் பணிகள் நிர்ணயித்தபடி நடை பெற்று வருகின்றன.
இந்நிலையில் இந்தச் சேவை யில் பயன்படுத்தப்படும் இரண்டு ரயில் பெட்டிகள் நேற்று கப்பலில் ஜூரோங் துறைமுகத்துக்கு வந்து சேர்ந்தன.
புதிய ரயில் பெட்டிகள் இறக்கப் பட்டு பணிமனைக்குக் கொண்டு செல்லப்படுவதை அங்கு வந்த போக்குவரத்து அமைச்சர் கோ பூன் வான் நேரில் பார்வையிட்டார்.
நாடாளுமன்றத்துக்கு நியமன உறுப்பினர்களாகத் தேர்வு பெற்றி ருக்கும் ஒன்பது பேர் நேற்று நாடா ளுமன்றத்தில் தங்கள் பதவிப் பிர மாணத்தை எடுத்துக்கொண்டனர்.
அந்த வகையில் நேற்றுக் காலை நிதி அமைச்சர் ஹெங் சுவீ கியட் கல்வி அமைச்சர் ஓங் யி காங் தற்காப்பு வெளியுறவு மூத்த துணை அமைச்சர் மாலிக்கி ஒஸ்மான் ஆகியோர் செங்காங் சவுத் தொகுதியில் உள்ள ஹவ்காங் வில்லேஜ் எனும் இடத்துக்குச் சென்று அங்குள்ள குடியிருப்பாளர்களைச் சந்தித்து உரையாடினர்.
புலமெங்கும் புங்குடுதீவின் புகழ் பரப்பும் பேரிணையம் .. மன்னாரில் இன்று கலந்துரையாடலைத் தொடங்குகிறது காணாமல் போனவர்களுக்கான அலுவலகம் வடக்கு கிழக்கு பிரதேசங்களில் காணாமல் போனவர்களின் உறவினர்களுடனான முதலாவது கலந்துரையாடல் இன்று நடைபெறவுள்ளதாக காணாமல் போனவர்கள் சம்பந்தமான அலுவலகம் தெரிவித்துள்ளது.
வடக்கு கிழக்கு பிரதேசங்களில் காணாமல் போனவர்களின் உறவினர்களுடனான முதலாவது கலந்துரையாடல் இன்று நடைபெறவுள்ளதாக காணாமல் போனவர்கள் சம்பந்தமான அலுவலகம் தெரிவித்துள்ளது.
நிர்வாக அதிகாரிகளை இணைத்துக் கொள்வதற்கான விண்ணப்பங்கள் அண்மையில் கோரப்பட்டிருந்ததுடன் விசாரணை அதிகாரிகளை இணைத்துக் கொள்வதற்கான விண்ணப்பங்கள் எதிர்வரும் நாட்களில் கோரப்பட உள்ளன சுதந்திரத்தை வென்றெடுக்காமல் போனால் நாம் அடிமைகளாக வாழவேண்டும்.
அருட்பா மருட்பா என ஒரு பக்கம் கடுமையான வாத விவாதங்கள் நடந்து கொண்டிருந்தாலும் மறுபக்கத்தில் வள்ளல் பெருமானார் தனது ஆன்மிக தேடலின் தெளிவு நிலைக்கு வந்திருந்தார்.
தான் தெளிந்த ஆன்மிக நிலையை அடையத் தடையாக இருக்கும் சாஸ்திரங்கள் சம்பிரதாயங்கள் அவற்றைத் தாங்கிப் பிடித்த மூடநம்பிக்கைகளை முற்றாக நிராகரிக்கக் கூறினார்.
தனியொரு மனிதனால் இதை சாதித்து விட முடியாது என்பதை புரிந்து கொண்ட போது தன்னுடைய இந்த நிலைப்பாட்டினை அமைப்பு ரீதியாக செயல்படுகிறவர்கள் மக்களுக்குக் கொண்டு சேர்த்திட விண்ணப்பம் செய்தார்.
வள்ளல் பெருமானோடு இணக்கமாய் இருந்த சிதம்பரம் நடராஜர் கோவில் தீட்சிதர்களும் ஒரு கட்டத்தில் அவரை கடுமையாக எதிர்க்க ஆரம்பித்தனர்.
இந்த கால கட்டத்தில் அவர் உருவாக்கிய அமைப்புகள் அதன் செயல்பாடுகள் அவற்றின் வெற்றி தோல்விகள் பற்றி இனி வரும் பதிவுகளில் பார்ப்போம்.
கொள்கையின் அடிப்படையில் வள்ளல் பெருமானுக்கு எதிர்நிலையின் நின்றவர்களில் முதன்மையானவரான ஆறுமுக நாவலரின் சுயசரிதையானது ஸ்ரீலஸ்ரீ ஆறுமுகநாவலர் சரித்திரம் என்னும் பெயரில் எழுதப் பட்டிருக்கிறது.
இராமலிங்க அடிகளின் தரப்பு மட்டுமே வெளியில் தெரிந்த நிலையில் இந்த பகுதியை இங்கே பதிவது அவசியமென கருதி அதனை அப்படியே தருகிறேன்.ஒரு நூற்றாண்டுக்கு முந்தைய தமிழ் என்பதால் வாசிக்க சற்றே சிரமமாயிருக்கும்.
அங்கே அவர் தாம் சிவானுபூதி பெற்றவரென்று உலகத்தார் நம்பித் தம்மை வழிபடும் பொருட்டிச் சில பாடல்களைப் பாடி அவைகளுக்குத் திருவருட்பாவென்றும் தமக்குத் திருவருட்பிரகாச வள்ளலாரென்றும் தாமே பெயரிட்டுக்கொண்டும் தம்முடைய மாணாக்கர் ஒருவராலே தமக்குத் திருவருட்பா வரலாறென ஒரு புராணஞ் செய்வித்து இறுதியிற் சேர்த்துக் கொண்டும் அச்சிற் பதிப்பித்து விக்கிரயஞ் செய்வித்தனர்.
அது கண்ட அறிவிலிகள் சிலர் அவ்விராமலிங்கபிள்ளை முன்னிருந்த சமயாசாரியர்களோடு சமத்துவமுடையவரென்றும் அவர் பாடல் தேவார திருவாசகங்களோடு சமத்துவமுடையதென்றும் பாராட்டிக் கொண்டும் புசித்துக்கொண்டும் அனுட்டானம் பூசை சிவ தரிசனம் முதலியன செய்யுங் காலங்களில் ஓதிக் கொண்டும் வந்தார்கள் சிலபோது சென்னபட்டணத்திலுள்ள சில ஆலயங்களில் உற்சவத்திலே தேவாரம் முதலிய அருட்பாக்களை நிறுத்திவிட்டு இராமலிங்கபிள்ளை பாடலையே ஓதுவித்தார்கள்.
இவர் காலத்திலிருந்த சிறந்த வித்துவாங்களாகிய மகாலிங்கையர் விசாகப்பெருமாளையர் மீனாட்சிசுந்தரப்பிள்ளை முதலானவர்கள் எல்லாரும் இவரோடு மிக்க நண்புடையவர்கள்.
அவைகளை எல்லாம் இவர் பொருட்படுத்திக் கண்டிக்கவில்லை இராமலிங்கப்பிள்ளை இவருக்கு ஒரு அபராதமும் செய்யாதவராயிருந்தும் அவரையும் அவருடைய பாடல்களையும் கண்டித்துப் போலியருட்பா மறுப்பென ஒரு நூல் எழுதி அதமை மாவண்டூர்த்தியாகேசமுதலியாரைக் கொண்டு வெளிப்படுத்தினர்.
இந்தப் போலியருட்பா மறுப்பென்னும் பத்திரிகையில் சமயாசாரியர்களுடைய பெருமைகளையும் அவர்களுடைய பாக்களின் பெருமைகளையும் அவர்கள் பெற்ற அருளின்றிறங்களையும் ஸ்பஷ்டமாகக் காட்டியிருக்கின்றார்.
இராமலிங்கபிள்ளை அவர்களோடு சமத்துவப்படுத்தப்படின் அவர்களும் இவ்விராமலிங்கபிள்ளைபோன்ற ஒழுக்கமுடையவர்களாயே இருந்திருப்பார்களென்றும் அவர்கள் அருள் பெற்றது போலத்தானே பொய்யாயிருக்குமென்றும் பரசமயிகளும் நம்மவருட் பலரும் எண்ணுதற்கிடனாகுமன்றே இதுபற்றியே கருங்குழி இராமலிங்கபிள்ளையையும் அவருடைய நூலையும் இவர் கண்டித்தார்.
அப்போது சைவாகம விஷயமாகவும் சிவதீஷை விஷயமாகவும் இவரோடு வெறுப்புக் கொண்டிருந்த தீஷிதர் சிலர் அவ்விராமலிங்கபிள்ளையைக் கொண்டு இவர இகழுவிக்கலாமென்று கருதி சிதம்பராலயத்தில் பேரம்பலத்திலே அவ்விராமலிங்க பிள்ளையையும் அழைத்து ஒருகூட்டம் சுக்கில வருஷம் ஆனி மாசம் உத்தரத்தன்று கூட்டினார்கள்.
அதில் இராமலிங்கபிள்ளை உட்பட எல்லாரும் இவரை வாயில் வந்தபடி தூஷித்து இவரை அடிக்க வேண்டுமென்று தீர்மானித்துக் கொண்டு போய்விட்டார்கள்.
அவர் சொன்னது முழுதும் பொய்யென்று அறிந்த இவர் பலரெதிரே தாம் பேசியதைப் பேசவில்லையென்று இராமலிங்கபிள்ளை சொல்லி மறுத்ததே போதுமென்றெண்ணி அவர்மேற் கொண்டுவந்த வழக்கை விடுவித்தார்.
இராமலிங்கபிள்ளை பேரம்பலத்திலேயிருந்து இவரை அவதூறாகப் பேசியது சுக்கில வருஷம் ஆனி மாசம் உத்தர தரிசனத்தன்றாம் அவர் தாம் அப்படிப் பேசவில்லையென்று மஞ்சக்குப்பக்கோட்டிலே அழித்துச்சொன்னது அடுத்த மார்கழித் திருவாதிரைத் தரிசனத்தன்றாம்.
விசாரணை நடக்குந்தினத்தில் காலையிற் பூசை முடித்துக் கொண்டு உடையவரைத் தமது மாணாக்கர் சதாசிவப்பிள்லையிடங்கொடுத்து நான் இன்று சிக்ஷிக்கப்படின் என்னுயிரை விட்டுவிடுவேன் நீ இவ்வுடையவரைக் கங்கையிலே விட்டுவிடு என்று சொல்லிவிட்டுக் கோட்டுக்குப் போயினர்.
விசாரணையில் மற்றைக் கட்சியார் கேட்ட முட்டுப்பாடான ஒரு கேள்விக்கு மறுமொழியும் கண்ணீரும் இவருடைய நாவினுங் கண்களினும் நின்று ஒருங்கே வந்தன.
ஏனெனில் பத்தொன்பதாம் நூற்றாண்டில் துவங்கிய இந்த பிரச்சினை வள்ளல் பெருமானின் மறைவுக்குப் பின்னரும் இருபதாம் நூற்றாண்டின் ஆரம்பம் வரை நீடித்திருக்கிறது.
சாமான்ய மக்களிடம் வள்ளல் பெருமான் முன் வைத்த கொள்கைகளுக்குக் கிடைத்த வரவேற்பும் அங்கீகாரமும் சைவ சமய பெருமக்களிடையே கடுங்கோபத்தையும் எரிச்சலையும் உண்டாக்கியிருந்தன.
இந்த வகையில் வள்ளல் பெருமானை எதிர்த்த சில முக்கியமான பிரமுகர்களையும் அவர்கள் மூலம் வெளியிடப் பட்ட பிரசுரங்கள் பற்றியும் இந்த பதிவின் ஊடே ஆவணப் படுத்திட விரும்புகிறேன்.
இந்த எதிர்ப்பாளர்களில் வள்ளல் பெருமானின் சகோதரர் திரு.சபாபதி பிள்ளை அவர்களும் தீவிரமாய் இருந்திருக்கிறார் என்பது பலருக்கும் புதிய செய்தியாக இருக்கும்.. வள்ளல் பெருமானையும் அவரது கொள்கைகளையும் நிராகரித்து இராமலிங்கர் படிற்றொழுக்கம் என்னும் நூலை இவர் வெளியிட்டிருக்கிறார்.
திருவாவடுதுறை குரு மகாசந்நிதானம் சுப்பிரமணிய தேசிக சுவாமிகள் தருமபுர ஆதீனம் சண்முகத் தம்பிரான் சுவாமிகள் வேதாரண்ய ஆதீனம் உதயமூர்த்தி தேசிக சுவாமிகள் திருவண்ணாமலை ஆதீனம் ஆறுமுகத் தம்பிரான் சுவாமிகள் போன்ற சைவ சமய மடாதிபதிகள் வள்ளல் பெருமானுக்கும் அவரது கொள்கைகளுக்கும் எதிரானவர்களாய் இருந்தனர்.
இவர்களைத் தவிர சமய மற்றும் தமிழ் அறிஞர்களான திருவாவடுதுறை ஆதீன மகாவித்வான் சபாபதி நாவலர் ஸ்ரீலஸ்ரீ ஆறுமுக நாவலரின் சீடரான திரு.
தியாகேச முதலியார் திரு பாலசுந்தர நாயக்கர் போன்ற பெருமக்களும் திருநெல்வேலி சித்தாந்த சைவ நெறிக் கழகமும் போன்ற அமைப்பினரும் வள்ளல் பெருமானாருக்கு எதிராக போர்க் கோலம் கொண்டிருந்தனர்.
ஒரு தனி மனிதனையும் அவரது கொள்க்கைகளையும் சாடி இத்தனை பிரசுரங்கள் வெளி வர வேண்டிய அவசியமென்ன என்பதை சற்றே யோசித்தால் வள்ளல் பெருமானின் கொள்கைகள் உருவாக்கிய தாக்கம் எத்தகையதாக இருந்திருக்கும் என்பதை நம்மால் உணர முடிகிறது.
அடுத்த பதிவில் இராமலிங்க அடிகளார் பற்றி ஸ்ரீலஸ்ரீ ஆறுமுக நாவலரின் சுய சரிதையில் என்ன எழுதியிருக்கிறார்கள் எனபதைப் பற்றி பார்ப்போம்.
இதன் பின்னர் இயற்றப் பட்ட பாடல்கள் யாவும் பிரபந்த திரட்டுகள் எனவும் அதற்கும் பிந்தைய காலத்து பாடல்கள் பாடல் திரட்டு என்றே குறிப்பிடப் பட்டு அடுத்தடுத்த நிலைகளில் வைக்கப் பட்டன.
இந்த பாடல்கள் யாவும் வள்ளல் பெருமானின் ஆழ்ந்த அனுபவ பிழிவுகள் என்பதால் அவற்றின் சொற்சிறப்பும் பொருள் சிறப்பும் கேட்போர் உள்ளங்களை பக்திப் பெருவெள்ளத்தில் ஆழ்த்தியதால் அவை பரவலான வரவேற்பினை பெற்றன.
வள்ளல் பெருமானின் அணுக்கத் தொண்டர்களின் முயற்சியினால் துவக்கத்தில் சொற்பொழிவுகளில் மட்டுமே பாடப்பட்ட அருட்பா பாடல்கள் பின்னர் கோவில்களிலும் உற்சவங்களிலும் பன்னிரு திருமுறைகளோடு பாடப்படும் அளவிற்கு உயர்ந்தது.
பெருமானாரின் பாடல்களுக்கு வரவேற்பும் அங்கீகாரமும் அதிகரித்துக் கொண்டிருந்த சூழலில் வள்ளல் பெருமானோ தன்னுடைய ஆன்மிக தேடலில் வேறோர் தளத்திற்கு உயர்ந்திருந்தார் தன்னுடைய தெளிவுகளை அவர் வெளியே சொல்ல ஆரம்பித்த போது அவை சைவ மதத்தின் மரபியல் சிந்தனைகளின் அடிப்படையையே உடைத்தெறிவதாய் இருந்தது.
சாதி சமய வேறுபாடுகளை களைந்து அனைவரும் ஆண்டவன் முன்னே சமம் என்ற அவரது போதனைகள் சைவ சமய அடிப்படை வாதிகளை ஆத்திரமுறச் செய்தது.
சைவ சமயத்தின் அடிப்படைகளுக்கு எதிரான கருத்துக்களை கூறி வரும் வள்ளல் பெருமானாரின் பாடல்கள் அப்பர் சுந்தரர் மாணிக்கவாசகர் சம்பந்தர் போன்ற தெய்வீக புருஷர்களின் பாடல்களுக்கு இணையாக வைத்து பாடக் கூடாது என்பதாகத்தான் அவரின் முதல் எதிர்ப்புத் தோன்றியது.
அடுத்த கட்டமாய் இந்த பாடல்கள் ஏன் தகுதியற்றவை எனபதை நிறுவும் வகையில் அருட்பாக்கள் யாவும் மருட்பாக்களே என்பதை காரண காரியங்களோடு விளக்கி நூலாகவும் வெளியிட்டார்.
வள்ளல் பெருமானுக்கு ஆதரவாக கலந்து கொண்டவர்களில் ஒரு இஸ்லாமிய தமிழறிஞரைப் பற்றி இங்கே பதிவு செய்வது அவசியமென நினைக்கிறேன்.
சதாவதானம் செய்குத்தம்பி பாவலர் என்னும் இஸ்லாமிய தமிழறிஞர் வள்ளல் பெருமானாரின் சமரச சன்மார்க்க கொள்கையில் ஈர்ப்புண்டாகி வள்ளல் பெருமானுக்கு ஆதரவாக சொற்பொழிவுகளை ஆற்றியுள்ளார்.
காலம் காலமாய் ஊறிப் போயிருக்கும் மரபுகளை மீறும் போது கடுமையான எதிர்ப்புகள் வருவது இயல்பே என்பதை உணர்ந்திருந்த வள்ளல் பெருமான் இத்தகைய எதிர்ப்புகளை பொருட்படுத்தாது தன் வழியில் தீவிரமாயிருந்தார்.
வள்ளல் பெருமானின் இத்தகைய தவிர்க்கும் போக்கினால் வெகுண்ட ஆறுமுக நாவலர் வள்ளல் பெருமான் தன்னை அவதூறு செய்ததாக நீதி மன்றத்தில் வழக்குத் தொடர்ந்தார்.
சைவ சமயம் சிதைந்து அழிந்து விடக்கூடாது என்கிற ஆதங்கத்தில்தான் ஸ்ரீலஸ்ரீ ஆறுமுக நாவலர் வள்ளல் பெருமானை எதிர்த்தார்.
சைவ சமய குரவர்களான அப்பர் சம்பந்தர் சுந்தர் மாணிக்கவாசகர் ஆகியோருக்கு அடுத்த நிலையில் வைத்து போற்றக் கூடிய தகுதியுடையவர் ஸ்ரீலஸ்ரீ ஆறுமுகநாவலர் என்பது பலரும் அறியாத செய்தி.
இத்தனை சிறப்புகள் வாய்ந்த மனிதரைப் பற்றிய விவரங்களை ஒரு பதிவில் சுருக்குவது என்பது சாத்தியமில்லாத ஒன்று என்பதால் நம்முடைய தொடருக்குத் தேவையானதை மட்டுமே இங்கே குறிப்பிட்டிருக்கிறேன்.
நல்லூர் சுப்பிரமணிய உபாத்தியாயர் இருபாலை சேனாதி ராய முதலியார் நல்லூர் சரவண முத்துப் புலவர் ஆகியோரிடம் தமிழ் இலக்கணத்தையும் இலக்கியங்களையும் சைவ சமய சித்தாந்தஙக்ளையும் கற்றுத் தேர்ந்தார்.
இது தவிர யாழ்பாணத்தில் அப்போது பிரபலமாயிருந்த மெதடிஸ்த ஆங்கிலப் பள்ளியில் சேர்ந்து முறையாக ஆங்கிலமும் கற்றுத் தேர்ந்தார்.
இக் கால கட்டத்தில் கிருத்துவர்களின் வேத நூலான புனித பைபிளை தமிழில் மொழிபெயர்க்கும் முயற்சியில் நாவலரின் பங்களிப்பும் இருந்ததாய் குறிப்புகள் உண்டு.இன்றும் கூட கிருத்துவ பெருமக்கள் பயன்படுத்தும் பையிளின் வாசகங்கள் அல்லது வார்த்தைகள் பலவும் ஆறுமுக நாவலரால் உருவாக்கப் பட்டவை என்பது குறிப்பிடத் தக்கது.
சைவ சமயம் என்பது வைதீக பிராமணர்களின் ஆக்கிரமிப்பினால் தன் பொலிவினை இழந்து வைதீக சடங்குகளிலும் சமஸ்கிருத மொழியின் ஆதிக்கத்தில் சிக்கி சிதைவடைவதை எண்ணி மனம் வருந்தி சைவ சமயத்தை இத்தகைய சக்திகளிடம் இருந்து மீட்டெடுத்து அதன் மகோன்னத நிலைக்கு கொண்டு வர உறுதி பூண்டு களமிறங்கினார்.
ஆத்திசூடி நன்னூல் விருத்தியுரைகொன்றைவேந்தன் உரை சிவாலயதரிசனவிதி ஞானக்கும்மி சைவ சமய சாரம் வச்சிரதண்டம் கொலை மறுத்தல்திருச்செந்தினிரோட்டக யமகவந்தாதியுரை திருமுருகாற்றுப்படையுரையேசுமதபரிகாரம் போன்ற எண்ணற்ற பல நூல்களை அச்சிலேற்றி பதிப்பித்தார்.
தமிழில் முதன்முதலில் வசனங்களையும் வாக்கியங்களையும் பிழையின்றி கட்டமைத்து உரைநடையை உருவாக்கிய பெருமை ஸ்ரீலஸ்ரீ ஆறுமுக நாவலரையே சேரும்.
தன்னுடைய எல்லைகளை விரிவாக்க வேண்டி தமிழகம் வந்த நாவலர் சென்னையிலும் அச்சியந்திரம் ஒன்றை நிறுவி நூல்களை அச்சிட்டு வழங்கினார்.
இந்த கால கட்டத்தில்தான் ஸ்ரீலஸ்ரீ ஆறுமுக நாவலருக்கும் வள்ளல் பெருமானுக்கும் இடையே கருத்தியல் சார்ந்த உரசல்கள் ஆரம்பமாயின.
கடவுளின் மீது கவனம் வைத்து அவரைத் தன் மனத்தே இருத்தி அவரின் அருளை இறைஞ்சியிருப்பதே தன் பக்தியின் பூரண நிலை என கருதியிருந்தவர் சென்னையை விட்டு கிளம்பிய பின்னர் தான் சந்தித்த மனிதர்கள் எதிர் கொண்ட பிரச்சினைகள் அதனால் கிடைத்த வாழ்வியல் அனுபவங்கள் போன்றவை அவரது சிந்தனையைக் கிளறி அவரை வேறோர் தளத்திற்கு நகர்த்தின என்றால் மிகையில்லை.
இதன் பின்னரான கால கட்டத்தில் அவரது பாடல்கள் யாவும் தன்னைத் தாண்டிய ஒரு சமூக நோக்கோடும் அக்கறையோடும் இருப்பதை நாம் அவதானிக்கலாம்.
கடந்த பதிவில் குறிப்பிட்டிருந்த அவரது சமகால சமூக வாழ்வியல் அவலங்கள் யாவும் வள்ளல் பெருமானிடம் பெரிய அளவில் பாதிப்பை உண்டாக்கி இருந்தது.
சக மனிதர்கள் அனுபவித்த துன்பத்திற்கான காரணங்களையும் அவற்றிலிருந்து அவர்கள் மீள்வதற்கான தீர்வுகளை வேண்டுவதாக அவரது ஆன்மிகம் வளர்ந்திருந்தது.
நிபந்தனையில்லாத அன்பே கடவுள் அந்த கடவுள் என்பவர் ஒரு ஆளோ அல்லது உருவமோ இல்லை அதொரு விரிந்து பரந்த பூரண அன்பு நிலை என்பதாக வள்ளல் பெருமானின் ஆன்மிகம் அடுத்த தளத்துக்கு முன்னேறியிருந்தது.
இத்தகைய பேரன்பும் பெருங்கருணையுமே மனித சமூகத்தை அவர்கள் எதிர்கொள்ளும் இடர்பாடுகளில் இருந்து கடைத்தேற்றும் என உறுதியாய் நம்பினார்.
தன்னுடைய இந்த தெளிவுகள் பாரபட்சமில்லாமல் எல்லோருக்கும் போய்ச் சேர வேண்டுமெனில் காலம் காலமாய் மக்களை சூழ்ந்திருக்கும் மாயை விலக வேண்டுமென நினைத்தார்.
அத்தோடு சாதியின் பெயரால் சமயத்தின் பெயரால் பொருளாதார கூறுகளினால் உருவாக்கப் பட்ட ஏற்றத் தாழ்வுகள் களைந்தெறியப் பட வேண்டுமென நினைத்தார்.
சக உயிர்களின் மீது செலுத்தப் படும் தூய அன்பும் பெருங் கருணையுமே மெய்யான இறைவனை அடையும் வழி என்கிற வள்ளல் பெருமானின் மெய்யறிவானது நம் சித்தர் பெருமக்கள் முன் வைக்கும் ஆன்மிகத்தை ஒட்டியதாய் அமைந்திருப்பதை இங்கே சுட்டிக் காட்டிட விரும்புகிறேன்.
வள்ளல் பெருமானின் இத்தகைய கருத்துக்கள் அவரது பாடல்களின் ஊடே வெளியான போது அவை கடுமையான எதிர்ப்புக்கும் விமர்சனத்துக்கும் உள்ளாகின.
ஏற்கனவே கிருத்துவ பாதிரிமார்களின் செயல்பாடுகளினால் கலக்கமடைந்திருந்த சைவசமயத் தலைவர்கள் வள்ளல் பெருமான் முன்வைத்த ஆன்மீகத்தை எரிச்சலோடு நிராகரித்தனர்.
வள்ளல் பெருமானைப் பற்றி பாரபட்சமில்லாமல் புரிந்து கொள்ள நினைக்கும் போது அவர் வாழ்ந்த காலத்தில் தமிழகத்தில் எத்தகைய சூழல் நிலவியது என்பதை நாம் அறிந்து கொள்வது அவசியமாகிறது.
முகலாய பேரரசு உச்சத்தில் இருந்த போது கிழக்கிந்திய கம்பெனி என்கிற பெயரில் இந்தியாவில் வர்த்தகம் செய்ய வந்த ஆங்கிலேயர்கள் கொஞ்சம் கொஞ்சமாய் நாடு பிடிக்கத் துவங்கி வள்ளல் பெருமானார் காலத்தில் ஆட்சி அதிகாரத்தோடு வலுவாக வேரூன்றி விட்டிருந்தனர்.
மேலும் சாதியின் பெயரால் காலம் காலமாய் ஒடுக்கப் பட்டு இழிநிலையில் இருந்த மக்களின் முன்னே கிருத்துவ பாதிரிமார்கள் முன் வைத்த தனிமனித நலன்கள் அவர்களுக்கான அடிப்படை உரிமைகள் சமூகவியல் சுதந்திரம் போன்ற கருத்தாக்கங்கள் பரவலான வரவேற்பினை பெற்றிருந்தது.
இவ்வாறு ஒடுக்கப் பட்ட மக்களுக்கு ஆறுதலும் தேறுதலும் தரும் மதமாக கிருத்துவ மதம் உருவெடுக்கத் துவங்கியது சைவ சமய வாதிகளுக்கு எரிச்சலூட்டுவதாக இருந்தது.
இதனால் பரஸ்பரம் ஒருவரை ஒருவர் அவதூறு சொல்வதும் மத நம்பிக்கைகளை தூற்றுவதும் வழக்காடுவதும் என கருத்து மோதல்கள் பரவலாய் நடந்தேறிக் கொண்டிருந்தது.
சைவ மத மீட்டுருவாக்கம் என்பது வடமொழி வேதங்கள்ஸ்லோகங்கள் சடங்குகள் போன்றவைகளை களைந்து சைவ மதத்தை தமிழின் ஊடாக முன்னிலைப் படுத்துவதாகவே அமைந்திருந்தது.
தமிழகத்தில் உள்ள பல்வேறு கோவில்களை தரிசிக்க புனித யாத்திரையாக அவர் சென்னையை விட்டு கிளம்பியதாக ஒரு தகவல் நமக்குக் கிடைக்கிறது.
இப்படி தன்னை சார்ந்த உள் வட்டத்தில் கிடைத்த அனுபவங்களை மேம்படுத்திக் கொள்ள வேண்டியே அவர் சென்னையை விட்டு கிளம்பியிருக்கலாம் என கருத இடமிருக்கிறது.
கருங்குழியில் கிராம மணியக்காரர் திருவேங்கட ரெட்டியார் என்பவர் வீட்டில்தான் ஒன்பது ஆண்டுகளும் தங்கியிருந்தார் என்பது குறிப்பிடத் தக்கது.
இந்த பயணத்தின் ஊடேதான் அவர் அப்போது நிலவிய நகரம் தாண்டிய சமூக வாழ்வியல் சூழலை புரிந்து கொள்ளவும் சக மனிதர்கள் மீதும் சக உயிரினங்கள் மீதும் அன்பு கொள்வதே ஆண்டவனைச் சென்றடையும் பாதை என்பதாக தெளிந்தார் என நம்பவும் இடமிருக்கிறது.
என்னையும் பிற உயிர்கள் மீதான இரக்க குணத்தினையும் ஒன்றாக இணைத்து இந்த உலகத்தில் வாழ வைத்த கருணை வள்லல் நீ உனக்கு இதனை நான் சொல்லத் தேவையில்லை என்றும் இந்த மண்ணில் பிறக்கும் உயிர்கள அனைத்தின் மீதும் இரக்கம் கொள்வது என்ற உலக வழக்கைப் பற்றியே என் மனம் சென்ற போதெல்லாம் மிக அச்சத்துடன் அது பற்றி உன் திருவடிக்கே விண்ணப்பம் செய்தேன் என்கிறார்.
மேலும் அருவ வடிவமான தன்னுடைய உயிர் என்பதும் மற்றைய உயிர்கள் மீதான இரக்கம் என்பதும் வெவ்வேறானவை அல்ல அவை இரண்டும் ஒன்றுதான் என புரிந்து கொண்டதாகவும் இரக்க சிந்தனை தன்னை விட்டு நீங்கினால் தன் உயிரும் உடலை விட்டு நீங்கிவிடும் இது இறைவனின் பாதங்கள் மீது ஆணை என்கிறார்.
வள்ளலாரின் இத்தகைய இரக்க சிந்தனையே பின்னாளில் அவர் முன்னிறுத்திய ஜீவகாருண்யம் என்கிற மகா தத்துவத்தின் ஆரம்பப் புள்ளி எனலாம்.
இவ்வாறு தான் பெற்ற தெளிவுகளை தன்னோடு மட்டுமே வைத்திருக்க அவர் விரும்பியிருக்கிறார் என்பதும் பலருக்கும் புதிய செய்தியாக இருக்கும்.
ஆம் தன்னுடைய ஆன்மிகத் தெளிவுகளை தன்னோடு வைத்திருக்க விரும்பியதாகவும் ஆனால் அது அவர் விரும்பியாவாறு நடந்ததா என்பதை பின் வரும் பாடல்களில் அறியலாம்.
இறையருள் தனக்கு கிடைத்ததகாவும் அந்த அருள் இன்பத்தை எண்ணிக் கொண்டு எவருக்கும் இது தெரியாமல் தனிமையில் இருக்க வேண்டும் என்றே தான் விரும்பியதாகவும் ஆனால் அப்படி இருக்க முடியாமல் உலக மக்கள் தன்னை அறிந்து கொள்ளும் வகையில் வெளியில் கொண்டுவந்து நிறுத்தியது இறைவன் அருளா அல்லது மாயையின் செயலா என்று தெரியாமல் மனம் அலைபாய்வதாகவும் பின்னர் இது விதியின் செயல் என்று எண்ணி வருந்துவதாகவும் குறிப்பிடுகிறார்.
இராமலிங்க அடிகளார் சென்னையில் வாழ்ந்திருந்த காலத்தே அவர் கொண்டிருந்த ஆன்மிக தேடலையும் அதன் கூறுகளையும் தொடர்ந்து பார்த்து வருகிறோம்.
பக்தி மார்க்கத்தில் ஈடுபடுகிறவர்களுக்கு அக ஒழுக்கம் எத்தனை முக்கியமோ அத்தனைக்கத்தனை புற வாழ்வியல் ஒழுக்கங்களும் முக்கியமானது என்பதை வள்ளல் பெருமானார் தொடர்ச்சியாக வலியுறுத்தியிருக்கிறார்.
என்னுடைய நண்பர்கள் பொற் சரிகை இட்ட ஆடையைக் கொண்டுவந்து எனக்கு அணிவித்த போது நான் மிகவும் பயந்தேன் அதனை அறிந்தவர்கள் எல்லோரும் பயந்தார்கள்.
அதிக வெய்யிலில் எனக்கு துன்பமேற்படும் என்று எண்ணியவர்கள் குடையினைப் கவிகை பிடித்தனர் அப்போதெல்லாம் நான் மிகவும் உள்ளம் வருந்தினேன்.
புழுதி படிந்த தெருவில் எனது மேலாடை காற்றிற் பறக்கப் நடப்பதற்கு பயந்து அதை இடையில் இறுக்கமாக கட்டிக் கொண்டேன்.... என்றவர் மேலும் பின் வருமாறு கூறுகிறார்.
கைகளைப் பக்கத்தே வீசிக் கொண்டு நடப்பதற்கு வெட்கப்பட்டு அவற்றை மடக்கி மார்பிற் கட்டிக் கொண்டே நடக்கிறேன் என் உடல் வெளியே தெரிவதற்கு அஞ்சி வெண்மையான ஆடையால் போர்த்து மறைத்தே இருப்பேன் உலகில் மற்றவர்களில் ஆடை அணியும் முறைகளையும் நடை மற்றும் அவர்கள் தன்மைகளையும் நான் சிறிதும் கவனிப்பதில்லை.
இதைத் தவிர ஒவ்வொருவரும் தினசரி வாழ்வில் கடை பிடிக்க வேண்டிய நித்திய கர்ம விதிகளையும் வள்ளல் பெருமான் வகுத்துக் கொடுத்திருக்கிறார்.
வள்ளல் பெருமானார் உணவு உடை மற்றும் நித்திய கர்மங்கள் என ஒவ்வொன்றிலும் தனித்துவமான வாழ்க்கை முறையை பின்பற்ற அவரது சிந்தனைப் போக்குதான் காரணம்.
துவக்கத்தில் இறைவனை ஆராதித்து மகிழ்ந்தவர் ஒவ்வொரு கட்டமாய் தன்னுடைய நிலைப்பாடுகளை தயக்கமின்றி சுயபரிசோதனை செய்து கொண்டிருக்கிறார்.
பிறப்பால் சைவ சமயத்தைச் சேர்ந்தவராகவும் தீவிரமான சிவ பக்தராகவும் இருந்த வள்ளல் பெருமானார் வைணவ மத தெய்வங்களான திருமாலையும் இராமரையும் மதித்துத் துதித்துப் பாடியிருக்கிறார் என்பது பலருக்கும் புதிய செய்தியாக இருக்கும்.
எம் பெருமாட்டியாகிய திருமகள் விரும்பி கொள்ளும் செழுமையான கனியே பதமான சுவையுள்ள இனிய பாகு போன்றவனே தேனே கற்பகத்தரு இருக்கும் சோலையை ஆளும் இந்திரனைக் காப்பதற்காக கையில் வில்லேந்திய முதல்வனே தருமம் பெற்ற மகனே இம்மையிலும் மறுமையிலும் என் மனதில் அமர்ந்திருக்கும் ராம நாமம் என்கிற அரசனே எனக்கு அமுதானவனே எனக்கு தாயானவனே பொற்தாமரை மலர்களைப்போன்ற உன் பாதங்களை வணங்கும் சிறியவனாகிய நான் மனம் வருந்துவது தெரிந்தும் அருள் செய்யவில்லையே என்று வருந்துகிறார்.
பெருமையுடைய சங்கு சக்கரங்களை யுடையவனும் கார்மேகத்தினதும் கருநீல மணியினுடைய நிறத்தினையும் கொண்டவனாகிய கண்ணனே சீதூய்மையான மலர் போன்ற வாயையுடையவனே.
அன்பனே உன்னை ஸ்ரீராம ராம என்று துதிப்பது சீரான சிறந்த வாழ்வை அளிக்கும் அதனால் ஓம் தாமோதராய நம நாராயணாய நம் வாமனாய நம கேசவாய நம என்று நெஞ்சே நீ செபிக்க வேண்டும் என்கிறார்.
சைவர்களுக்கும் வைணவர்களுக்கும் பெரிய இடைவெளியும் வேற்றுமைகளும் இருந்த ஒரு காலகட்டத்தில் தீவிர சைவரான வள்ளல் பெருமானார் வைணவ தெய்வங்களை போற்றியது பாரபட்சமில்லாத எல்லோருக்கும் நிறைவான பொதுவான இறைவனைத் தேடியதையே நமக்கு உணர்த்துகிறது.
புகழ்பெற்ற சைவசமயக்குரவர்களான திருஞானசம்பந்தர் திருநாவுக்கரசர் சுந்தரர் மாணிக்கவாசகர் ஆகியோரின் வழியில் தனது ஆன்மிக தேடலை இராமலிங்க அடிகள் முன்னிறுத்தியிருக்கிறார்.அவரது பெரும்பாலான பாடல்கள் இந்த நால்வரின் கருத்தோட்டத்தினை ஒட்டியதாக இருப்பதை நாம் காணக் கூடியதாக இருக்கிறது.
வள்ளல் பெருமானாரின் எதிர்ப்பாளர்கள் அதிலும் குறிப்பாக ஆறுமுக நாவலரின் ஆதரவாளர்கள் இதனை ஒரு திட்டமிட்ட யுக்தி என்றே குற்றஞ்சாட்டுகின்றனர்.
எல்லாம் வல்ல இறைவனை பலவாகிலும் போற்றித் துதித்து அவர்தம் புகழை போற்றிக் கொண்டாடி அதன் வாயிலாய் இறைவனின் மேலான அருளை தனக்குத் தரவேண்டி இறைஞ்சுவதாகவும் பொய்யான இந்த உலக வாழ்வில் இருந்து தன்னை கடைத்தேற்ற கோரும் விண்ணப்பங்களாகவே அந்த பாடல்கள் தென்படுகின்றன.
இது தவிர திருமூலர்சேக்கிழார் தாயுமானவர் போன்ற பிற சைவப் பெரியவர்களின் நூல்களிலும் தம்மை முழுமையாக ஈடுபடுத்திக் கொண்டு வாழ்ந்திருக்கிறார்.
உமையம்மை ஒரு புறம் உளம் மகிழ்ந்து நிற்க சச்சிதானந்தத் திருக்கூத்தாடும் திருமேனியையுடைய நடராஜனே மிக்க தூய்மையானவரே அறமே உருவமான எருதை வாகனமாகக் கொண்டவரே.
தலைவரே நான் உனக்கு அடியவனாக இருந்தால் அடிகளாகிய நீவிரே என்னை ஆண்டருள் வாயானால் நிலையற்ற என் மனக் கவலையும் அச்சமும் துன்பமும் நீக்கி அருள்புரிய வேண்டும்.
உன் சிறப்பினை எடுத்து விளக்கும் வேதங்களின் முதற் பொருளே பொருந்திய கண்ணை உடையவனே நீங்காத உலக மயக்கத்திலிருந்து வருந்தும் என்னை வீணாக அழிந்துவிடாமல் உன் திருவருளை எனக்கு நல்குக.
என்னைச் சூழ்ந்து இருக்கின்ற வினைக் கூட்டங்கள் எல்லாம் தூள்தூளாக சிதறிட அருள்புரிய வேண்டும்.. எம் வள்ளலே பொன்னுலக வாழ்க்கைப் பேற்றினைப் பெறும் நல்ல ஞானமும் தந்து உன் திருவடிகள் என்னும் தாமரைகளை என்றும் சிந்த்தித்திருக்கும் தியானமே என் உள்ளத்தில் நிலைத்திருக்க அருள வேண்டுகின்றேன்.
இந்த காலகட்டத்தில் அவருடைய ஆன்மிக தேடல்கள் யாவும் இறைவனிடம் தனக்கான தீர்வுகளையும் தெளிவுகளையும் வேண்டும் பக்தராகவே இருந்திருக்கிறார் என்பது இந்தப் பாடல்களின் ஊடாக தெளிவாகிறது.
பக்தி மார்க்கத்தை தீவிரமாய் பின் பற்றிய பெருமானார் பின்னாளில் ஞான மார்க்கத்திற்கு மாறியது தொடர்பில் பல்வேறு கருத்தாக்கங்கள் உண்டு.
இராமலிங்க அடிகளாரின் இளமைப் பருவம் பற்றி கூறப்படும் பல்வேறு சம்பவங்கள் அவரையொரு அசாத்தியமான சக்திகள் நிறைந்த மிகை மனிதராகவே காட்சிப் படுத்துகின்றன.
பின்னாளில் ஆன்மிகத்தில் அவர் தொட்ட உயரங்களை மனதில் கொண்டு அவருடைய அணுக்கத் தொண்டர்கள் இத்தகைய தொன்ம சித்திரங்கள் நிறைந்த இளமைக் காலத்தை கட்டமைத்திருக்க கூடும் என்கிற எண்ணமே எனக்கு மேலோங்குகிறது.
இத்தகைய சம்பவங்களின் சாத்திய அசாத்தியங்கள் மற்றும் அதன் நம்பகத் தன்மைகளை தீர்மானிக்கும் பொறுப்பினை வாசித்துக் கொண்டிருக்கும் உங்களின் முடிவிற்கே விட்டுவிடுகிறேன்.
நமக்குக் கிடைத்திருக்கும் குறிப்புகளின் படி வள்ளல் பெருமானார் தனது பன்னிரெண்டாவது வயதில் ஞானவாழ்வை மேற்கொண்டதாகத் தெரிகிறது.
தன் ஆன்மிக வாழ்வின் துவக்க நாட்களில் திருத்தணிகை முருகனே இவரது விருப்ப தெய்வமாய் இருந்திருக்கிறார்.பின்னர் கந்தகோட்டம் முருகனையும் ஆராதித்திருக்கிறார்.
இந்த கால கட்டத்தில் அவருடைய வழிபடு தெய்வமாக முருகனும் வழிபடு குருவாக திருஞான சம்பந்தரும் வழிபடு நூலாக திருவாசகமும் இருந்திருக்கின்றது.
துவக்கத்தில் முருக பக்தராய் இருந்தவர் பின்னாளில் சென்னையை அடுத்த ஒற்றியூரில்தற்போது திருவெற்றியூர் உறைந்திருக்கும் சிவனிடம் மனதை பறிகொடுத்து சிவபக்தராகியிருக்கிறார்.
வள்ளல் பெருமானின் ஆன்மிக அனுபவங்களை அதில் அவர் கொண்டிருந்த நிலைப்பாடுகளை நமக்குச் சொல்லும் ஆவணமாய் இருப்பது அவருடைய பாடல்களே.
இதனை அவருக்கு நெருக்கமாய் இருந்த சீடர்களே தொகுத்து பதிப்பித்தனர்.இது தவிர அவரது தனிப்பாடல்கள் ஒரு திரட்டாக தொகுக்கப் பட்டிருக்கின்றன.
துவக்கத்தில் இந்த பாடல்களை நூலாக தொகுப்பதில் வள்ளல் பெருமானுக்கு ஆர்வம் இல்லையென்பதும் மிகுந்த சிரமத்திற்கிடையேதான் அவரது சீடர்கள் போராடி அவரிடம் அனுமதி பெற்று அவரது பாடல்களை ஆறு தொகுதிகளாய் தொகுத்தனர் என்பதும் பலரும் அறியாத சுவாரசியமான தகவல்.